Manifestum sit omnibus presentem cartam inspicientibus quod Bartholomeus capellanus de Serreniaco dedit et concessit Petro, Stephano, Roberto filiis suis quicquid habebat apud Serreniacum in uineis, pratis, terris et domibus, preter hoc quod pro remedio anime sue dare disponet, et hoc laudauerunt fratres predicti Bartholomei scilicet, Galterus, Stephanus, Henricus si quid iuris in his habebant. Hoc idem ego Alexander laudaui et concessi et ut ratum haberetur, presentem cartam sigillo meo confirmaui. Huius rei testes sunt Harduinus, Milo, Huguo milites et fratres Regnaudus de Monbar miles, Hugo de Sarreniaco et multi alii.